Public procurement notice: Contract Award Notice
Published: 2025-05-08
Buyer: HUS-yhtymä
Country: FI
Region: FI1B1
Contract type: Supplies
Procedure: Restricted procedure
CPV classification: 33172000: Resuscitation devices
Estimated value: 1300000 EUR
Award criteria: price

Technical requirements: HUS-yhtymä pyytää tarjouksia intubaatioputkista ja niihin liittyvistä tarvikkeista. Tuotteet on tarkemmin kuvattu tarjouspyynnön liitteessä 2 Hinta- ja tuotelomake.

Hankinta on jaettu 32:een eri osa-alueeseen tuotteiden ominaisuuksien perusteella. Osa-alueet on eritelty tarjouspyynnön liitteessä 2 Hinta- ja tuotelomake. Tarjoaja voi tarjota yhteen tai useampaan hankinnan osa-alueeseen eli tuotekoriin. Jotkin osa-alueista on lisäksi jaettu vielä pienempiin osiin siten, että tuotteet vertaillaan ja valitaan tuoterivikohtaisesti. Kaikki tuotekorin pakolliset tuotteet on tarjottava. Lisätiedot liitteessä 2 Hinta- ja tuotelomake.

Tavoitteena on kilpailutuksen avulla saada valikoimiin turvalliset ja toimintavarmat tuotteet. Tavoitteena on myös että tuotteiden toimitusvarmuus on hyvä ja tuotteita on saatavilla, kun niitä tarvitaan. Toimitusvarmuuden turvaamisen lisäksi kilpailutuksella pyritään lisäämään vaihtoehtoja tilaajan nykyiseen tuotevalikoimaan.

Hankinnan kohteeseen sisältyvät myös tarjottuihin tuotteisiin liittyvät lisätuotteet kuten lisäkoot ja -tarvikkeet, jotka ilmoitetaan liitteessä 2 Hinta- ja tuotelomake (mukaan lukien lisätarjousvälilehti). Sopimuskaudella voidaan lisäksi hankkia hankinnan ennakoidun arvon mukaisesti sopimuksen kohteena oleviin tuoteryhmiin kuuluvia tuotteita, joita ei ole yksilöity tuoteliitteessä.

Sopimus on voimassa määräaikaisena neljä (4) vuotta, minkä jälkeen se on voimassa toistaiseksi.

Kyseessä on useamman hankintayksikön yhteishankinta, joka toteutetaan hankintarenkaana. Tässä tarjouspyynnössä pyydettyjä tuotteita tulevat käyttämään: HUS-yhtymä (HUS), Helsingin kaupunki, Itä-Uudenmaan hyvinvointialue, Keski-Uudenmaan hyvinvointialue, Länsi-Uudenmaan hyvinvointialue, Vantaan ja Keravan hyvinvointialue, Kymenlaakson hyvinvointialue, Päijät-Hämeen hyvinvointialue, Etelä-Karjalan hyvinvointialue sekä Puolustusvoimat.

HUS arvioi tarjouspyynnön julkaisuhetkellä ostohistorian pohjalta, että kaikkien hankinnan osa-alueiden yhteenlaskettu ennakoitu hankinta-arvo laskettuna 48 kuukaudelle olisi noin 1 100 000-1 300 000 euroa sisältäen kaikki hankinnassa mukana olevat hankintayksiköt. Kyse on arviosta, eikä hankintayksikkö sitoudu ilmoitettuihin euromääriin tai tarjouspyynnössä ilmoitettuihin kulutusmääriin. Lopulliset tilausmäärät voivat olla ilmoitettua suurempia tai pienempiä. 

Suurin osa tuotteista on ns. läpivirtaustuotteita, jotka tilataan HUSin tilausjärjestelmästä, toimitetaan HUSin keskusvarastoon Uutistielle Vantaalle, ja jaetaan HUSin keskusvaraston kautta HUSin jäsenkuntien, Kymenlaakson ja Puolustusvoimien ja Kymenlaakson toimipisteisiin. 

Päijät-Hämeen hyvinvointialue ja Etelä-Karjalan hyvinvointialue tekevät omat tilauksensa omista tilausjärjestelmistään käsin, ja tuotteet myös toimitetaan heidän ilmoittamiinsa toimitusosoitteisiin. HUS arvioi, että edellä ilmoitetusta hankinnan kokonaisarvosta noin 7 % on Etelä-Karjalan hyvinvointialueen tilauksia ja noin 10 % Päijät-Hämeen hyvinvointialueen tilauksia (sitomaton arvio). Länsi-Uudenmaan hyvinvointialue siirtyy sopimuskauden aikana tekemään tilauksensa itse, ks. Sopimusluonnos.

Potilasturvallisuuden varmistamiseksi uuden tuotteen käyttöönotto edellyttää hankintayksikön hyvää perehdyttämistä ja kouluttamista tuotteen käyttöön. Tämän vuoksi hankintayksikkö varaa oikeuden käyttää sopimuskauden alussa siirtymäaikaa. 

Koska hankintayksikkö ei etukäteen voi tietää, millaisia tuotteita tullaan tarjoamaan, tarjouspyyntöhetkellä ei ole mahdollista lausua tarkemmin hankintasopimuksen alussa olevan siirtymäkauden tarpeesta ja pituudesta. Hankintayksikkö varaa oikeuden enintään kuuden (6) kuukauden siirtymäajan käyttöön.  

Siirtymäkauden aikana tilaajan nykyinen toimittaja edellisen kilpailutuksen perusteella voi tarvittavilta osin jatkaa tuotteen toimittamista, mikäli tilaaja katsoo hallitun toimittaja- ja tuotevaihdoksen näin vaativan.  

Tilaaja pyrkii käyttämään siirtymäaikaa vain tarpeellisen ajan. Tarkoitus on siirtyä uuden sopimusvalikoiman käyttöön mahdollisimman pian sopimuksen alkamisen jälkeen. Mikäli hankintasopimuksen alussa käytetään siirtymäaikaa, toimittajan tulee huolehtia tilaajan henkilökunnan perehdyttämisestä ja kouluttamisesta siirtymäaikana sovitun suunnitelman mukaisesti. Toimittajan tulee varautua siihen, että tilausmäärät voivat ensimmäisenä sopimusvuotena olla ilmoitettuja arvioita pienempiä. 

Tilaaja ja Toimittaja sopivat siirtymäajan pituudesta tarkemmin ennen sopimuksen alkua.

Hankinnan kohde ja sitä koskevat vaatimukset on kuvattu yksityiskohtaisesti tarjouspyynnössä ja sen liitteissä.
Valintaperusteena on kaikissa hankinnan osa-alueissa kokonaistaloudellinen edullisuus, hinnaltaan halvin tarjous.


Winner: UNOQUIP GmbH
Number of bids: 340